कांचबिंदु
इस रोग में रोगी को सिरदर्द, मितली और धुंधला आना शुरू हो जाता है। कई रोगियों को रात में दिखना बंद भी हो जाता है। टय़ूब लाइट या बल्ब की रोशनी चारों ओर से धुंधली दिखने लगती है। आंखों में तेज दर्द भी होने लगता है। ओपन एंगल ग्लूकोमा में चश्मे के नंबर तेजी से बदलना पड़ता है। इसकी जांच में विशेषज्ञ दृष्टि-तंतु (ऑप्टिक नर्व) के मस्तिष्क से जुड़ने वाले स्थान पर होने वाले परिवर्तन की जांच करते हैं। ग्लूकोमा के उपचार की कई विधियां होती हैं जिनमें आंखों में दवा डालना, लेजर उपचार और शल्य-क्रिया शामिल हैं। यदि ग्लूकोमा रोगी उसके प्रति असावधानी व लापरवाही से रहें, तो आंखों की रोशनी भी जा सकती है। अतएव इसके उपचार को शीघ्रातिशीघ्र एवं सावधानी से कराना चाहिए। शल्य-क्रिया उन्हीं रोगियों के लिए आवश्यक होती है जिनका रोग उन्नत स्तर में पहुंच चुका होता है। ऐसे रोगियों में तरल दवा अधिक प्रभाव नहीं छोड़ती है। इसका लेजर से भी ऑपरेशन किया जाता है। कई मामलों में यह बीमारी आनुवांशिक प्रभावी भी देखी गई है। एक आंख में यदि काला मोतिया उतरा है तो उसके दूसरी आंख में भी होने की संभावना बढ़ जाती है। इसलिए इसकी प्रारंभिक आईओपी जांच के परिणामों पर गंभीरता से निर्णय लेकर उपचार करा लेना चाहिए।
कर्कट रोग
दुर्दम गांठों (कर्कट) के नाम में आम तौर पर -कार्सिनोमा, -सार्कोमा या -ब्लास्टोमा जैसे शब्दों का उपयोग प्रत्यय के रूप में किया जाता है, इसके साथ मूल शब्द के रूप में उत्पत्ति के अंग के लिए लैटिन या ग्रीक शब्द का प्रयोग किया जाता है।  उदाहरण के लिए, यकृत का कर्कट "हिपेटोकार्सिनोमा" कहलाता है; वसा कोशिकाओं का कर्कट "लिपोसार्कोमा" कहलाता है। आम कैंसरों के लिए, अंग के अंग्रेजी नाम का प्रयोग किया जाता है। उदाहरण के लिए स्तन कैंसर का सबसे सामान्य प्रकार "स्तन का वाहिनी परक कार्सिनोमा" या "मेमेरी डकटल कार्सिनोमा" कहलाता है।